पाल ने कहा कि सिद्धू का इस्लामाबाद में सेना प्रमुख जनरल कमर जावेद बाजवा से गले लगना पूरे देश का अपमान है। ऐसे में कांग्रेस को यह बताना चाहिए कि सिद्धू ने पाकिस्तान जाने के लिए पार्टी की मंजूरी ली थी या नहीं? उल्लेखनीय है कि इमरान खान के शपथ ग्रहण समारोह में पाकिस्तान पहुंचे सिद्धू का एक वीडियो तेजी से वायरल हो रहा है जिसमें वह इस्लामाबाद में बाजवा से गर्मजोशी के साथ गले मिले। यही नहीं, समारोह के दौरान सिद्धू को पाक अधिकृत कश्मीर के राष्ट्रपति मसूद खान के पास भी बिठाया गया था।